हंगामेदार रही सोजत पालिका की बैठक
पक्ष एवं विपक्ष के पार्षदों ने टाउन हॉल के निर्माण को लेकर जताई आपत्ति
भास्करन्यूज | सोजत
नगरपालिका की सोमवार को आयोजित साधारण सभा की बैठक में कई बार हंगामा हुआ। बैठक की शुरूआत में पालिकाध्यक्ष मांगीलाल चौहान ने नगर पालिका के नए टाउन हॉल निर्माण का प्रस्ताव रखा, जिस पर पक्ष एवं विपक्ष के पार्षदों ने जगह को लेकर आपत्ति जताई, फिर भी संख्या बल के आधार पर इस प्रस्ताव को प्राथमिक तौर पर पारित किया गया। तत्पश्चात पिछले कई माह से भवन निर्माण को लेकर स्वीकृतियां बकाया होने के संबंध में भी सदन में नाराजगी जताई। इस पर सदन की सहमति से ईओ आशुतोष आशुतोष आचार्य चेयरमैन सहित पांच पार्षदों की अस्थायी कमेटी का गठन किया गया।
शेष|पेज13
जिसकोसदन ने मंजूरी दे दी, लेकिन विपक्षी पार्षद राजकुमार टांक ने आपत्ति जताई। इसके बाद नगर पालिका क्षेत्र में रात्रि के समय नगर पालिका भवन में सौर ऊर्जा पर आधारित बिजली प्लांट को लगाकर वहीं से ही रात्रि के समय बिजली चालू करने के लिए भी सदन में उपाध्यक्ष निकुंम द्वारा प्रस्ताव रखा गया। जिसको सदन ने वित्तीय तथा प्रशासनिक स्वीकृति के लिए पारित कर दिया। इसके अलावा स्टेट ग्रांट के अटके सात पट्टों को सदन में जारी करने की स्वीकृति दी गई। वहीं विपक्षी पार्षदों ने शहर में सफाई व्यवस्था सहीं नहीं होने का आरोप लगाकर उनके साथ भेदभाव बरतने के लिए नाराजगी जाहिर की।
बैठक में यह थे उपस्थित
बैठक में पालिका उपाध्यक्ष जुगलकिशोर निकुंम, लेखाकार विजयराज मोहिल, पार्षद रामअवतार भाटी, राजकुमार टांक, टोनू चौहान, सुरेश सिंह, मंजु अखावत, राजेश तंवर, मनीष पालरिया, बालमुकुंद, संपतराज, घनश्याम गहलोत, आफाक अहमद, सुरेशसिंह, मंजु अखावत, भाग्य रेखा, गणपतसिंह सांखला, रामनिवास, घनश्याम, पुष्पा वैष्णव, महावीर सिंघाडिय़ा, संपतराज देवड़ा, दलपतसिंह भाटी आदि उपस्थित थे।
bho_Deva hin_Deva bho_Deva hin_Deva hne_Deva hin_Deva hin_Deva mai_Deva